kardosdrur/scandi-wiki huggingface dataset:
Østhorn Station

Østhorn Station (Østhorn stasjon) er en metrostation på Sognsvannsbanen på T-banen i Oslo. Indtil 1939 hed den Korsvoll Station (Korsvoll stasjon), men den ligger egentlig i den østlige del af villakvarteret Nordberg.

Eksterne henvisninger 

T-banestationer i Oslo
Etableret i 1934
Tåsen Station

Tåsen Station (Tåsen stasjon) er en metrostation på Sognsvannsbanen på T-banen i Oslo. Stationen, der blev åbnet sammen med banen i 1934, ligger ved Tåsensenteret og Tåsen skole. I forbindelse med opgraderingen af banen til metrostandard i 1992 blev stationen flyttet nordpå til den nordlige side af Ring 3.

24. februar 1992 skete der en alvorlig ulykke ved stationen, da et T-banetog kolliderede med en gravemaskine, der arbejdede i sporet. En kvinde blev dræbt, og 12 personer blev kvæstet.

Eksterne henvisninger 

T-banestationer i Oslo
Etableret i 1934
Berg Station

Berg Station (Berg stasjon) er en metrostation på Sognsvannsbanen på T-banen i Oslo. Stationen blev anlagt ved åbningen af banen i 1934 men er efterfølgende blevet ombygget og forlænget flere gange, senest i 2002. Berg har stor trafik til og fra Berg videregående skole, der ligger i nærheden.

Eksterne henvisninger 

T-banestationer i Oslo
Etableret i 1934
Ullevål stadion Station

Ullevål stadion Station (Ullevål stadion stasjon) er en metrostation på Sognsvannsbanen på T-banen i Oslo. Som navnet siger, er stationen den nærmeste i forhold til Ullevaal Stadion, hjemmebanen for Norges fodboldlandshold. Desuden ligger kvartererne Sogn og Ullevål Hageby mod syd.

Stationen ligger derudover der hvor T-baneringen forgrener sig fra Sognsvannsbanen.

Eksterne henvisninger 

T-banestationer i Oslo
Etableret i 1934
Forskningsparken Station

Forskningsparken Station (Forskningsparken stasjon) er en metrostation på Sognsvannsbanen på T-banen i Oslo. Stationen blev åbnet 22. august 1999, hvor den erstattede Vestgrensa Station, der lå lidt nærmere Ullevål. Stationen blev oprettet, fordi sporvejen Ullevål hageby-linjen skulle forlænges til Rikshospitalet, og man ville gerne have mulighed for skift mellem sporvej og T-bane. Sporvejsstoppestedet ligger lige under stationen.

Stationen betjener den øvre del af universitetets campus på Blindern og Forskningsparken i Oslo (deraf navnet) i Gaustadbekkdalen. Trods placeringen valgte Oslo Sporveier imidlertid ikke at kalde station og stoppested for Gaustadbekkdalen, da de mente, at almindelige folk ikke kendte dette navn.

Eksterne henvisninger

Noter 

T-banestationer i Oslo
Etableret i 1999
Blindern Station

Blindern Station (Blindern stasjon) er en metrostation på Sognsvannsbanen på T-banen i Oslo. Stationen åbnede i 1934 og hed tidligere Blindernveien efter vejen, der krydser banen her. Da banen blev opgraderet i 1993, blev overskæringen fjernet og vejen delt i to, hvor kun den østlige beholdt navnet. I 1994 blev stationen derfor omdøbt til Blindern, selvom den vestlige perron egentlig ligger i Vinderen.

Stationen er den der ligger nærmest den nedre del af Universitetet i Oslos campus i Blindern. Stationen var planlagt opgraderet i forbindelse med universitetets 200 års jubilæum i 2011, men det blev ikke til noget.

Eksterne henvisninger

Noter 

T-banestationer i Oslo
Etableret i 1934
Jeroen Veldmate

Jeroen Veldmate (født 8. november 1988 i Groningen) er en hollandsk fodboldspiller, der siden sommeren 2017 har spillet for FC Emmen. Han har tidligere spillet for Viborg FF i den danske Superliga.

Karriere

Groningen 
Veldmate startede med at spille fodbold i klubben Be Quick 1887 i barndomsbyen Groningen, inden han skiftede til byens storhold FC Groningens ungdomsafdeling. I sæsonen 2007-08 fik han debut for klubbens hold i Æresdivisionen. Efter at Veldmate kun have spillet syv kampe i de første to sæsoner, skiftede han på en lejeaftale til Helmond Sport, hvor han spillede 29 kampe og scorede fire mål. I sommeren 2010 returnerede han til Groningen.

Sparta Rotterdam 
Den 31. maj 2011 underskrev Jeroen Veldmate, sammen med sin bror Mark, en to-årig kontrakt med Sparta Rotterdam. Her nåede ham at spille 32 kampe og score seks mål for klubben på én sæson, inden han 1. juli 2012 blev solgt til Heracles Almelo.

Heracles Almelo 
Hos Heracles Almelo spillede Jeroen Veldmate i alt 43 ligakampe fra 2012 til 2015, hvoraf han var fast mand i sæsonen 2014-15 i Æresdivisionen.

Viborg FF 
Veldmate skiftede 22. juni 2015 på en fri transfer til den danske klub Viborg FF, som netop var rykket op i Superligaen. Kontrakten var gældende til 30. juni 2017.

Han fik fra starten af sæsonen en plads i startopstillingen, og debuterede 18. juli i en udekamp mod FC Midtjylland. Efter ni kampe fra start og et mål, blev Veldmates ledbånd i det ene knæ skadet i oktober, og han var ude resten af 2015.

Veldmate var først klar til at spille igen i Juli 2016, efter at have haft problemer med akillesenen. Senere kom dog det frem at han også døjede med psykiske problemer efter de langvarige skader.

Den 4. februar 2017 fik han ophævet sin kontrakt i Viborg FF.

FC Emmen 
Den 23. juni 2017 skrev han kontrakt med FC Emmen i Holland.

Referencer

Eksterne henvisninger 
 Spillerprofil  på Viborg FFs hjemmeside

Personer fra Groningen
Fodboldspillere fra Holland
Fodboldspillere fra FC Groningen
Fodboldspillere fra Heracles Almelo
Fodboldspillere fra Viborg FF
Fodboldspillere fra Sparta Rotterdam
Tramm (Lauenburg)

Tramm er en kommune i det nordlige Tyskland, beliggende i Amt Büchen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Tramm ligger ca. 20 km nord for Lauenburg og knap 40 km øst for Hamborg.
Den øst-vestgående motorvej A 24 mellem Hamborg og Berlin krydser den sydlige del af kommunen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Lige på kornet (TV-show)

Lige på kornet (originaltitel: The Chasers' War on Everything) er et australsk satireshow, hvis sketches primært foregår i den virkelige verden sammen med ikke-indforståede folk, der derfor skal være forundrede over den atypiske situation, de havner i. På dansk er tv-serien kommet til at hedde Lige på kornet.

Tv-programmet bliver vist på DR2.

Tv-serier fra Australien
Nadine Sierra

Nadine Sierra (født 14. maj 1988) er en amerikansk sopran, der synger opera. Hun er anerkendt som en af de førende lyriske sopraner i USA.

Hun begyndte at synge som 14 årig og havde sin første koncert i Helsinki i 2009. Hun var Gilda i Rigoletto i 2013 på Teatro San Carlo i Napoli, i 2015 på Metropolitan Opera og i 2016 på La Scala i Milano med Leo Nucci.

I januar 2016 sang hun ved Venedigs nytårskoncert på Teatro La Fenice sammen med Stefano Secco. I januar 2017 sang hun ved Palermos nytårskoncert på Teatro Massimo.

Præmier 
 Palm Beach Opera Vocal Competition, 2007
 Metropolitan Opera National Council Auditions, 2009
 Florida Grand Opera Competition, 1. præmie, Miami, 2009
 Gerda Lissner Foundation Competition, 1. præmie, New York, 2010
 Neue Stimmen, 1. præmie Populære Jury, Gütersloh, 2013

Noter

Ekstern henvisning 

Operasangere fra USA
Sopraner
Virelai (musik)

Virelai (af oldfransk virer, "dreje" eller "bøje") er en danse- og kærlighedssangform fra middelalderen. Fra omkring 1450 blev virelai også brugt om en digtform uden musik.

Ved siden af ballade og rondeau var virelai en af de tre formes fixes ("faste former") i oldfransk lyrik. Formen er ganske fri, da strofernes antal og længde ikke var fastlagt, men oftest var det bare to rim.

Fra 1200- til 1400-tallet var virelai en af de mest brugte sangformer. Guillaume de Machaut var en af mestrene, og 33 af hans virelais er bevaret. En af de ældste kendte virelais er af Jehannot de Lescurel (død 1304), mens Guillaume Dufay (død 1474) er af de sidste som skrev virelais.

Den spanske villancico er pendant til virelai.

Eksempel 
Douce Dame Jolie af Guillaume de Machaut

Douce dame jolie,
Pour dieu ne pensés mie
Que nulle ait signorie
Seur moy fors vous seulement.

Qu'adès sans tricherie
Chierie
Vous ay et humblement
Tous les jours de ma vie
Servie
Sans villain pensement.
Helas! et je mendie
D'esperance et d'aïe;
Dont ma joie est fenie,
Se pité ne vous en prent.

Douce dame jolie,
Pour dieu ne pensés mie
Que nulle ait signorie
Seur moy fors vous seulement.

Se også 
 Virelai - dansk musikgruppe

Kompositionsformer
Middelalderens kultur
Rådet for Etniske Minoriteter

Rådet for Etniske Minoriteter er en dansk institution, der rådgiver regeringen i spørgsmål, der omhandler flygtninge, indvandrere og integration. Det fokuserer blandt andet på uddannelse af børn og unge, demokratisk deltagelse og medborgerskab blandt etniske minoriteter samt boligpolitik og boligområder.

Rådet består af 14 medlemmer, hvoraf fem udpeges af social- og indenrigsministeren, fem andre (herunder formanden) vælges af repræsentantskabet for rådet, og de sidste fire udpeges af hver af landets fire største kommuner. Rådets formand er socialrådgiver og forsker Halima El Abassi. Rådet har et sekretariat, der er forankret i Styrelsen for International Rekruttering og Integration.

Rådet udfærdiger bl.a. høringssvar til regeringen, arrangerer konferencer, udarbejder debatindlæg og udgiver publikationer indenfor rådets arbejdsområde.

Historie 

Rådets historie går tilbage til 1983, hvor der blev oprettet et kontaktudvalg under Indenrigsministeriet, som havde til opgave at rådgive regeringens indvandrerudvalg i generelle indvandrerpolitiske spørgsmål. I 1985 blev kontaktudvalget afløst af Indvandrerrådet, der i 1994 skiftede navn til Rådet for Etniske Minoriteter. Lovgivningen om rådet er siden blev ændret flere gange, senest i 2014, hvor en ændring af den danske integrationslov blandt andet fastsatte de nuværende regler for udpegelsen af rådets medlemmer. Den første formand efter denne lovændring blev den tidligere skoleleder på Amager Yasar Cakmak.

Kilder

Eksterne henvisninger 

Rådet for Etniske Minoriteters hjemmeside

Danske råd
Etableret i 1983
Karatjajere

Karatjajere er en oprindelig tyrkisk etnisk gruppe i Nordkaukasus.

Ifølge folketællingen fra 2010 lever der  karatjajere i Rusland, heraf  (41% af befolkningen) i den autonome republik Republikken Karatjajevo-Tjerkessien i Den russiske føderation. På verdensplan anslås antallet til mere end 260.000 karatjajere, herunder indfødte efterkommere af flygtninge fra 1800-tallet i Tyrkiet.

Karatjajerne er nært beslægtet med balkarerne. Begge grupper taler dialekter af sproget karatjajbalkarisk.

Ved udgangen af 1600-tallet var flertallet af karatjajere ortodoks kristne, hvorefter de konverterede til sunnimuslimer.

Noter

Eksterne henvisninger 

Folkeslag i Rusland
Republikken Karatjajevo-Tjerkessien
Folkeslag i Kaukasus
Tyrkiske folkeslag
Pederstrup (Syddjurs Kommune)

Pederstrup er en bebyggelse få kilometer nordøst for Aarhus Lufthavn i Nødager Sogn, Syddjurs Kommune.

Racerbanen Ring Djursland og uddannelsescentret Tradium - Transportuddannelsescenter Djursland, der tidligere hed AMU Center Djursland er beliggende i Pederstrup. Sidstnævnte fusionerede med Randers Tekniske Skole i 2009. I den forbindelse skiftede centret navn til Transportuddannelsescenter Djursland.

Eksterne henvisninger 
 pederstrups.net 

Lokaliteter i Syddjurs Kommune
Garbi Schmidt

Garbi Schmidt (født 1969) er professor (mso) i kultur og sprogmødestudier på Roskilde Universitet. Hun er Dr.Phil i islamologi fra Lunds Universitet (1998) og Dr.Phil fra Roskilde Universitet (2016). Hun var forsker, seniorforsker og programleder på SFI mellem 1999 og 2011.

Garbi Schmidt har publiceret akademiske værker inden for både islamologi og indvandringsforskning. 

I 2014 var hun gæsteprofessor i migration ved Malmø Universitet i Sverige. Hun har også haft længere forskningsophold ved blandt andet University of Chicago, Georgetown University og University of California.

I 2017 udgav Schmidt sin første roman, Ebba.

Bibliografi 

 Islam in Urban America - Sunni Muslim Immigrants in Chicago (2004)
 Muslim i Danmark - Muslim i Verden (2007)
 Nørrebros Indvandringshistorie 1885-2010 (2015)
 Ebba (2017) - debutroman
Social Sammenhængskraft – Begreb og virkelighed, redigeret af Kathrine Vitus, Garbi Schmidt og Tina Gudrun Jensen, (2019)

Eksterne henvisninger 
 Garbi Schmidt  på Roskilde Universitets hjemmeside

Forskere fra Danmark
Ansatte ved Roskilde Universitet
Romanforfattere fra Danmark
Witzeeze

Witzeeze er en kommune i det nordlige Tyskland, beliggende i Amt Büchen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Witzeeze ligger ved Elbe-Lübeck-Kanal ca. 10 km nord for Lauenburg og omkring 37 km øst for Hamborg. I kommunen ligger resterne af Dückerschleuse ved den tidligere Stecknitzkanal.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Amt Hohe Elbgeest

Amt Hohe Elbgeest er et amt i det nordlige Tyskland, beliggende i den sydlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten. Administrationen er beliggende i kommunen Dassendorf.

Kommuner i amtet 
 Aumühle
 Börnsen
 Dassendorf
 Escheburg
 Hamwarde
 Hohenhorn
 Kröppelshagen-Fahrendorf
 Wiershop
 Wohltorf
 Worth

I amtet ligger også det kommunefri område Forstgutsbezirk Sachsenwald.

Historie 
Amt Geesthacht-Land blev oprettet i 1948. I 1994 flyttede amtsforvaltningen fra Geesthacht til Dassendorf og samtidig blev navnet ændret til Amt Hohe Elbgeest.

1. januar 2008 indtrådte de to kommuner Aumühle og Wohltorf samt skovgodset fra det tidligere Amt Aumühle-Wohltorf i Amt Hohe Elbgeest .

Eksterne kilder/henvisninger 
 Amt Hohe Elbgeest

Hohe Elbgeest
Fyrstendømmet Lübeck

Fyrstendømmet Lübeck () var et historisk territorium i det nordlige Tyskland, der eksisterede fra 1803 til 1937 (fra 1918 som Landesteil Lübeck). Det var en eksklave, som var en del af Storhertugdømmet Oldenburg (fra 1918 Fristaten Oldenburg). I dag er området en del af delstaten Slesvig-Holsten.

Histore 
Fyrstendømmet Lübeck opstod, da Fyrstbispedømmet Lübeck blev sækulariseret i 1803. Det indgik i personalunion med Storhertugdømmet Oldenburg, hvis storhertuger også før 1803 havde været fyrstbiskopper af Lübeck. Residensstad for fyrstendømmet var Eutin med Eutin Slot. Efter afskaffelsen af monarkiet i Tyskland i 1918 indgik det som Landesteil Lübeck i Fristaten Oldenburg. I 1937 blev landsdelen som Kreis Eutin en del af den preussiske provins Slesvig-Holsten.

Selve byen Lübeck var ikke en del af fyrstendømmet.

Etableret i 1803
Ophørt i 1937
Lybeck, Fyrstendømmet
Tysklands historie
Lybeck, Fyrstendømmet
Lybeck
Green Building Council Denmark

Green Building Council Denmark (DK-GBC) er en non-profit organisation, hvis formål er at fremme bæredygtighed i bygge- og ejendomsbranchen. 

Dette gøres bl.a. gennem certificeringsordningen DGNB. 

Green Building Council Denmark er stiftet i 2010 og et sekretariat blev etableret i april 2012. Fondsmidler fra bl.a. Realdania har muliggjort tilpasning af de oprindeligt tyske  kriterier til danske forhold. I dag er DGNB den største certificering i Danmark af bæredygtighedstiltag inden for byggeri, bygninger og byområder.

Organisationen rundede d. 1. december. 2022 682 medlemsvirksomheder, der både tæller entreprenørvirksomheder, kommuner, universiteter og rådgivningsvirksomheder.

DGNB

DGNB er et certificeringssystem udviklet til bygge- og ejendomsbranchen som værktøj til at bidrage med overblik, optimering og retning i byggeprocessen. DGNB bygger på FN’s definition af bæredygtighed. Det er et holistisk syn, der ligeligt vægter en række forskellige kvalitetshensyn i byggeriet.

Hos Green Building Council Denmark er disse formuleret som seks hovedområder: 

Miljømæssig kvalitet, økonomisk kvalitet, social kvalitet, teknisk kvalitet, proceskvalitet og områdekvalitet. Kriterierne opdateres løbende, i takt med, at branchen får ny viden og praksis.

Man arbejder i forlængelse heraf med graduerede niveauer af certificeringer alt efter hvor godt der leves op til kriterierne. Byggerier kan efter ambitionsniveau tildeles enten DGNB Platin, DGNB Guld eller DGNB Sølv. Derudover kan man arbejde for at opnå tillægsudmærkelser som DGNB Hjerte, der omhandler trivsel og indeklima, og DGNB Diamant for anerkendelse af arkitektonisk kvalitet.

DGNB opererer desuden med forskellige certificeringsordninger, tilpasset og varieret alt efter den kategori af byggeri, der ønskes certificeret. Blandt disse arbejdes med ordningerne: Byområder, Villa, Drift, Portefølje, samt Nye bygninger og omfattende renoveringer.

Kilder og henvisninger

Organisationens websted
DGNB Certificering på ingenior-ne.dk hentet 10. december 2022
Organisationer fra Danmark
Ngo'er
Bæredygtighed
Byggebranche
Vestgrensa Station

Vestgrensa Station (Vestgrensa stasjon) var en metrostation på Sognsvannsbanen på T-banen i Oslo, der lå mellem Blindern og Ullevål stadion.

Stationen åbnede sammen med banen 10. oktober 1934. Stationen hed oprindeligt Ullevål Haveby, men for at undgå forvekslinger med den daværende sporvejsendestation med samme navn skiftede stationen navn til Vestgrensa i 1939. Vestgrensa er navnet på den vej, der går under banen ved stationen.

Stationen blev nedlagt 22. august 1999 til fordel for den nye Forskningsparken Station, der blev anlagt i forbindelsen med forlængelsen af sporvejen til Rikshospitalet. Med den nye station ønskede man forenkle overgangen mellem T-bane og sporvej, idet den kom til at ligge der, hvor sporvejen går under banen.

Eksterne henvisninger 

Nedlagte T-banestationer i Oslo
Etableret i 1934
Ophørt i 1999
Nordberg Station

Nordberg Station (Nordberg stasjon) var en metrostation mellem Holstein og Østhorn på Sognsvannsbanen på T-banen i Oslo.

Stationen blev nedlagt i 1992 i forbindelse med ombygningen af Sognsvannsbanen forud for banens sammenkobling med de østlige T-baner. Ved ombygningen blev den hidtidige overgang i niveau erstattet af en gangtunnel.

Noter 

Nedlagte T-banestationer i Oslo
Etableret i 1934
Ophørt i 1992
Hajnówka

Hajnówka er en by i det nordøstlige i Polen i Województwo podlaskie. Byen ligger ved floden Leśna Prawa. I 2014 var befolkningstallet i Hajnówka 21.442.

Noter

Eksterne link og kildehenvisninger 

 Hajnowka.pl

Polen
Truppo Trotto

Truppo Trotto var en dansk trio, der spillede middelaldermusik. Gruppen bestod af Como Breuning, Marie Havndrup og Morten "Musicus" Pedersen. Gruppen eksisterede fra 1996-2005, men har siden været samlet ved enkelte lejligheder.

Historie 
Gruppen blev dannet i 1996. De spillede på forskellige middelaldermarkeder, hvor de spillede forskellige melodier fra middelalderen og danske folkemelodier. De var blandt de første i Danmark der optrådte med musik fra middelalderen.

I 1999 udgav de deres første studiealbum kaldet Livets Lyst. Blandt sangene er en dansk udgave af den franske folkemelodi "J'ai vu le loup" fra omkring 1350. På dansk fik den titlen "Jeg så en Ulv". I 2003 udkom deres andet album, Månemælk, der bl.a. indeholdt sangen "Læg Din Maw", som senere blev solgt til et tysk forlag. Her kom sangen, som den eneste ikke-tyske nummer, med på en middelalderdance CD. Livets Lyst blev også genudgivet dette år.

Gruppen stoppede med at spille sammen i 2005. Siden har dog været samlet nogle enkelte gange for at spille til særlige begivenheder, hvilket bl.a. er sket på Middelaldercentret ved Nykøbing Falster, ved et gøglertræf på Hesbjerg og til en ridderturnering i Eutin, Tyskland.

Havndrup og "Musicus" Pedersen fortsatte som en duo kaldet Trotto. Truppo Trotto har også optrådt med en anden middelaldermusikgruppe kaldet Virelai under navnet Vitro.

Medlemmer 
 Como Breuning - Davul, dabuka, tamburin, skalmeje, fløjte
 Marie Havndrup - Sang, fedel, tromme, fløjte
 Morten "Musicus" Pedersen - Sang, sækkepibe, mandocello, skalmeje, fløjte, tromme, hakkebræt

Diskografi 
 1999 Livets Lyst
 2003 Månemælk

Referencer

Eksterne henvisninger 
 Truppo Trotto på Discogs

 
Musikgrupper fra 1996
Musikgrupper opløst i 2005
Musikgrupper fra Danmark
Hordamuseet

Hordamuseet er et frilandsmuseum i bydelen Fana i Bergen kommune. 

Museet består af en bygningshistorisk afdeling og faste og skiftende udstillinger i en nyere museumsbygning. Den bygningshistorisk afdeling omhandler et vestlandsk kulturlandskab fra tiden 1850–1950. Museet ønsker har bygninger fra perioden, som alle stammer fra Nord- og Midthordland med bl.a. huse, lade, skvatmølle, fadebur og en naust.

Ved siden af museets basisudstilling om fiskeres liv, findes også Vegmuseet (vejmuseet), der er en afdeling ved Hordamuseet. Museet har også et bygningsanlæg på Fanafjellet.

Hordamuseet er en del af Bymuseet i Bergen.

Eksterne henvisninger 
 Hordamuseet på Bymuseet i Bergens hjemmeside
 Bymuseet i Bergen

Museer i Bergen
Historiske museer
Frilandsmuseer i Norge
Fana
A/S ScanNet

A/S ScanNet er en IT-hostingvirksomhed, som blev grundlagt i 1995 i Kolding. Virksomheden blev i januar 2016 solgt til team.blue Denmark.

ScanNet specialiserer sig i at levere IT-løsninger til små og mellemstore virksomheder, og har været med til at forme internet-branchen i Danmark fra starten - bl.a. som den ældste udbyder af både domæner og hosted Exchange i Danmark.

Certificeringer 
ScanNet er certificeret efter branchestandarderne ISO 27001 og ISAE 3402 Type 2.

Eksterne henvisninger 

 scannet.dk 
 http://www.business.dk/digital/pengemaskine-fortsaetter-de-gode-takter 
 http://finansverden.dk/zitcom-overtaget-kapitalfond/
 http://www.thorborg.dk/stefan-rosenlund-nielsen.html 

Virksomheder i Kolding
Etableret i 1995
It-virksomheder i Danmark
It-hostingvirksomhed i Danmark
Kelechi Iheanacho

Kelechi Promise Iheanacho (født 3. oktober 1996 i Imo, Nigeria) er en nigeriansk fodboldspiller, der spiller som Angriber (fodbold) hos Leicester City i den engelske liga. 

Iheanacho kom fra Manchester Citys egen ungdomsafdeling og begyndte for alvor at få sit gennembrud på førsteholdet i 15/16 sæsonen, hvor han blev en fast del af truppen under manager Manuel Pellegrini. Iheanacho scorede sit første mål i ligaen den 12. september 2015 imod Crystal Palace i en 1-0 sejr. Han scorede sit første hattrick i karrieren på professionelt plan i en 4-0 sejr over Aston Villa den 30. januar 2016 i FA Cup, i samme kamp lagde han også optil Raheem Sterlings mål.

I slutningen af 15-16 sæsonen i engelske liga, var Iheanacho den spiller som endte med det bedste scoringsgennemsnit målt på tid i hele liga og et af de bedste i hele europa. 93,9 minutter lå dette gennemsnit på. Hver at bemærke er samtidig også, at han ofte først kom ind fra bænken, som indskifter.

Landshold 
Iheanaco har været omkring landsholdet i Nigeria siden 13 års alderen. Hans første rigtige turnering var dog U17 Mesteskabstuneringen i Afrika i år 2013, hvor han imponerede ved blandt andet at score et hattrick. Han har efterfølgende også repræsenteret Nigerias U20 landshold, for derefter at få debut på A-landsholdet i 2015.

Noter 

Fodboldspillere fra Nigeria
Deltagere ved verdensmesterskabet i fodbold 2018
Fodboldspillere fra Manchester City F.C.
Fodboldspillere fra Leicester City F.C.